stanford-oval/wikipedia huggingface dataset:
Commandos 2: Men of Courage

| Commandos 2: Men of Courage |
| --- | --- |

Kehittäjä:  Pyro Studios Zonic Limited (Mac OS X)
Julkaisija:  Eidos Interactive Feral Interactive (Mac OS X)
Jakelija:  Steam
Pelisarja:  Commandos
Julkaistu:  20. syyskuuta 2001 Windows NA 20. syyskuuta 2001 EU 28. syyskuuta 2001 PlayStation 2 28. elokuuta 2002 EU 6. syyskuuta 2002 Xbox EU 13. syyskuuta 2002 NA 18. syyskuuta 2002 
Lajityyppi:  reaaliaikainen strategiapeli
Pelimuoto:  yksinpeli, moninpeli
Ikäluokitus:  ELSPA: 11+ ESRB: T  Virheellinen ESRB-arvo
Alusta:  Microsoft Windows, Macintosh, PlayStation 2, Xbox, Mac OS X
Jakelumuoto:  CD, DVD, Steam
Lisää peliartikkeleitaVideopelien teemasivulla
Infobox OK  : 
Commandos 2: Men of Courage on Pyro Studiosin ja Zonic Limitedin kehittämä sekä Eidos Interactiven ja Feral Interactiven julkaisema Commandos-pelisarjaan kuuluva reaaliaikainen strategiapeli, joka perustuu toiseen maailmansotaan. Peli on kuvattu isometrisesti.
Pelaaminen

Jokainen kommando voi lyödä (paitsi Natasha, joka käyttää pulloa), sitoa (paitsi Thief ja Natasha), juosta, ryömiä, sukeltaa, uida, ampua aseella, kantaa vihollista ja heittää savukkeen. Jokaisessa tasossa on eri määrä kommandoja ja vain pelin viimeisessä tehtävässä kaikki kommandot ovat käytettävissä. Jokaisessa tasossa kommandoilla on juuri siihen tasoon soveltuva varustus. Jokaisen tason alussa on toimeksianto ja tarina- sekä animaatioselostus. Pelin kolme vaikeusastetta ovat normaali, vaikea ja hyvin vaikea. Tasoissa on myös erilaisia apuvälineitä kommandoille, kuten ajoneuvot, kumiveneet, sähkötolpat joihin kiivetä sekä puu- ja metallilaatikoita joissa aputarvikkeita (kuten ensiapuvälineitä, ruokaa ja aseita).
Juoni

Commandos 2:ssa on kahdeksan kommandoa, joiden tehtävänä on suorittaa salaisia operaatioita toisen maailmansodan aikaisten vihollisten alueella. Peli alkaa toisesta maailmansodasta ja kommandot lähetetään rintamalle vastustamaan akselivaltojen hyökkäyksiä. Pelin ensimmäisessä juonitehtävässä tehtävänä on varastaa kenraalin kassakaapista Enigma-laite.
Tehtävät

Pelissä on yhteensä kaksi harjoituskenttää, kymmenen juonitehtävää, sekä yhdeksän bonustehtävää, bonustehtävää pääsee suorittamaan, jos hankkii juonitehtävän aikana tietyn määrän bonuskirjoja, jokainen bonuskirja on osa suurempaa kuvaa. Jokaisen juonitehtävän kuvassa esiintyy jokin kommando oikeassa elämässä.
Tehtävät > Harjoituskentät

Training Camp 1 -tasossa tehtävänä on tappaa kaikki viholliset pieneltä vartioasemalta maantien vieressä. Tason kommandot: Sapper ja Thief
Training Camp 2 -tasossa on tarkoitus auttaa liittoutuneita tappamaan kaikki viholliset, estää vihollisten rynnäkkö sekä lopuksi pysäyttää tankki. Tason kommandot: Green Beret, Sapper ja Driver
Tehtävät > Juonitehtävät

Night of The Wolves -tasossa Thiefin tehtävä on varastaa yöllä komentajan kassakaapista Enigma-laite. Tason kommandot: Thief, Natasha (saapuu vasta myöhemmin) ja Whiskey
Das Boot, Silent Killers -tasossa Sapper, Spy ja Diver saapuvat hakemaan Enigma-laitetta Thiefiltä. Tarkoitus on paeta paikalta sukellusveneellä. Tason kommandot: Green Beret (saapuu vasta myöhemmin), Sapper, Diver, Spy, Thief ja Whiskey
White Death -tasossa Green Beret, Sapper, Spy, Diver ja Thief saapuvat sukellusveneellä Antarktikselle ja tarkoitus on lähettää Enigma-laite päämajaan. Tason kommandot: Green Beret, Spy, Thief, Whiskey (saapuvat vasta paljon myöhemmin), Diver ja Sapper (saapuu vasta myöhemmin).
Target: Burma  Tason kommandot: Sniper, Green Beret, Driver ja Thief.
The Bridge over River Kwai  Tason kommandot: Green Beret, Thief, Driver ja Diver.
The Guns of Savo Island -tasossa kommandot ovat Savo-saarella, jota ympäröi mahtava puolustus, mukaan lukien suuret tykit, jotka pitää tuhota. Saarelle on miltei mahdoton päästä kumiveneellä. Wilson on haaksirikkoutunut entinen pilotti ja hän on siviili ja voi kulkea vihollisten keskellä näiden huomaamatta. Hänellä on torvi, jolla viholliset saa kääntämään päätään. Tehtävänä on tuhota Savo-saaren tykit ja lopuksi paeta vesitasolla. Tason kommandot: Green Beret, Sapper, Driver, Diver ja Wilson (erikoishenkilö).
The Giant in Haiphong -tasossa Green Beret on yksin japanilaisessa kaupungissa, jonka viholliset ovat saartaneet. Ensimmäinen tehtävä on vapauttaa Sapper ja Thief vanhasta varastosta. Sen jälkeen tarkoitus on hakea vielä Natasha ja piiloutua ison kuljetuslaivan varastoon. Tason kommandot: Sapper, Thief (saapuvat vasta myöhemmin), Green Beret ja Natasha (saapuu vasta myöhemmin).
Saving Private Smith -tasossa natsit ovat valloittaneet vanhan kylän. Sapper, Green Beret ja Sniper vangitaan ja Thiefin tehtävä on ensin pelastaa heidät, sitten Smith, joka pitää viedä turvaan ja kuuluttaa radiolla, että hän on turvassa. Thiefin pitää varastaa maanalaisesta kassakaapista papereita. Tason kommandot: Green Beret, Sapper ja Sniper (saapuvat vasta myöhemmin), Thief.
Castle Colditz -tasossa kommandot ovat saapuneet vanhan vankilan pihalle. Tehtävänä on hakea vankilan sisällä olevista komentajien univormujen taskuista kolme tärkeää paperia. Lopuksi tehtävänä on kutsua kuumailmapallo paikalle radiolla. Tason kommandot: Green Beret, Driver, Thief (saapuu vasta myöhemmin), Spy ja Sniper.
Is Paris Burning? -tasossa tehtävänä on paeta Pariisista Eiffel-tornin huipulle laskeutuvalla ilmalaivalla. Tason kommandot: Green Beret, Diver, Sniper, Sapper, Driver, Thief, Spy, Natasha (saapuu vasta myöhemmin) ja Whiskey.
Kommandot

Green Beret: Green Beret on joukon johtaja ja pystyy tappamaan raa'asti vihollisia puukollaan.
Sniper: Sniper on tarkka-ampuja.
Diver: Diver on sukeltaja.
Sapper: Sapper on räjähdeasiantuntija, joka osaa purkaa pommeja, heittää kranaatteja sekä virittää miinoja ja pommeja.
Driver: Driver on kuski, joka tuntee myös ansat.
Spy: Spy pystyy pukeutumaan miksi tahansa viholliseksi ja kulkemaan rauhassa vihollisten keskellä.
Natasha: Natasha on porukan ainoa nainen ja osaa naisellisuudellaan hurmata kaikki vartijat. Hän voi ampua kiikarikiväärillä, lyödä vihollista pullolla päähän ja naamioitua siviiliksi.
Thief: Thief on pieni, ketterä varas, joka osaa hiipiä vihollisten taakse ja varastaa näiltä esimerkiksi savukkeet. Thief voi myös juosta nopeasti ja kiivetä paikkoihin joihin muut eivät pääse.
Whiskey-koira: Whiskey on entinen kuolleen liittoutuneen koira, jonka tämä antoi kommandoille. Whiskey voi kuljettaa nopeasti tavaroita kommandoilta toisille tai haukkua vihollisten huomion herättämiseksi. Whiskey myös tunnistaa maamiinat.
Divine Light Mission

DLM-liikkeen johtaja Prem Rawat vuonna 2007.
Divine Light Mission (lyh. DLM, Divya Sandesh Parishad) on guru Shri Hans Ji Maharajin (k. 1966) seuraajilleen Pohjois-Intiassa vuonna 1960 perustama järjestö. Hänen neljännen ja nuorimman poikansa Guru Maharaj Jin (Prem Pal Singh Rawat, s. 10. joulukuuta 1958, Kankal) johdolla liike saavutti suosiota länsimaissa. Jotkut oppineet ovat nähneet liikkeessä Bhagavad Gitan ja Sant Mat -perinteen vaikutteita, mutta länsimainen liike on nähty enimmäkseen uutena uskonnollisena liikkeenä, kulttina ja karismaattisena tai vaihtoehtoisena lahkona.
Shri Hans Ji Maharajin kuoltua vuonna 1966 hänen seuraajakseen valittiin kahdeksanvuotias Prem Rawat perheen muiden jäsenten vastuksesta huolimatta. Vaikka Prem Rawat hyväksyttiin isänsä seuraajaksi, hänen ikänsä vuoksi Rawatin perhe piti todellista valtaa DLM:ssä. Vuonna 1969 neljä Intiaan matkustanut brittiä innostui 11-vuotiaan Rawatin opetuksista ja kutsui hänet Britanniaan. Rawatin uskollinen seuraaja Mahatma Gurucharanand muuttikin loppuvuodesta 1969 Englantiin ja sai noin sadan nuoren seuraajajoukon. Kesäkuussa 1971 Rawat matkusti Lontooseen ja sai merkittävää mediahuomiota osakseen nuoresta iästään johtuen. Rawatin johtama liike levisi Eurooppaan ja Yhdysvaltoihin nimellä Divine Light Mission.  Liike levisi räjähdysmäisesti 1970-luvun ensimmäisinä vuosina.
Varttuessaan Rawat alkoi ottaa yhtä aktiivisempaa roolia liikkeessä ja taloudellisesti katastrofaalisen Houstonin Astrodomessa vuonna 1973 pidetyn festivaalin jälkeen hän otti Yhdysvaltain haaraliikkeen hallintoonsa. Houstonin konferenssissä amerikkalaisten ufo-uskovaisten liikkeen jäsenten kuvitelmissa konferenssissa olisivat olleet läsnä muukalaiset ja enkelit vastaanottamassa uutta messiasta. Illuusion särkyminen ja profetioiden toteenkäymättömyys toivat epäuskoa osaan yhdysvaltalaisseuraajista. Vuonna 1974 Rawat nai yhdysvaltalaisen liikkeen jäsenen Marolyn Johnsonin ja tämä rikkoi Rawatin välit äitiinsä ja kahteen vanhempaan veljeen, jotka palasivat Intiaan. Vanhin veli julistettiin liikkeen uudeksi guruksi Intiassa.
1980-luvun alussa Rawat alkoi lakkauttaa läntisen DLM:n toimintaa. Hän sulki ashrameja ja eliminoi jäljellä olleet intialaisvaikutteet opetuksistaan, jotka eivät olleet enää sidoksissa mihinkään tiettyyn kulttuuriin tai uskontoon. 1980-luvun alussa Rawat perusti Eval Vitalin korvaamaan DLM:n. Eval Vital toimi Rawatin jatkuvien maailmankiertueiden järjestöllisenä työkaluna. Viime vuosina Eval Vitalin merkitys on pienentynyt. Vuonna 2002 Rawat perusti uuden organisaation The Prem Rawat Foundationin. Hän alkoi myös käyttää synnyinnimeään aiemman Maharajin sijaan. The Prem Rawat Foundation levittää tietoa hänen opeistaan ja harjoittaa hyväntekeväisyyttä.
Oppi

Rawatin opetuksissa voi löytää yhtymäkohtia sufismiin ja sikhiläisyyteen, mutta ne ovat muotoutuneet niistä erilliseksi ja itsenäiseksi opiksi. Rawatin oppien mukaan ihminen voi löytää täyttymyksen ja mielenrauhan sisimmästään harjoituksen kautta. Näitä neljää harjoitusta kutsutaan tiedoksi. DLM ei pidä oppejaan uskontona ja heillä ei ole erityisiä rituaaleja, oppeja, juhlapäiviä tai pyhiä kirjoituksia. Liikkeen seuraajat tulevat erilaisista uskonnollisista taustoista, osalla ei ole aiempaa taustaa ollenkaan.
Divine Light Mission Suomessa

DLM saapui Suomeen vuosien 1972 ja 1973 vaihteessa. Eniten kannattajia oli Turussa. Alun jälkeen toiminta Suomessa on ollut vähäistä.
Kirjallisuutta

Gallagher, Eugene V. & Ashcraft, W. Michael: Introduction to New and Alternative Religions in America.  Greenwood Press, 2006.
Junnonaho, Martti: Uudet uskonnot - vastakulttuuria ja vaihtoehtoja: tutkimus TM- DLM- ja Hare Krishna -liikkeestä suomalaisessa uskonmaisemassa.  Suomalaisen Kirjallisuuden Seura, 1996.
Dumbéa

| Dumbéa |
| --- | --- |

 Vaakuna
 fiDumbéa 
 22°09′S, 166°27′E 
Valtio:  Ranska
Merentakainen alue:  Uusi-Kaledonia
Provinssi:  Province Sud
Maantiede
Kokonaispinta-ala:  255 km² 
Väestö
Väkiluku (2019):  35 873
Väestötiheys:  141 as./km²
Muuta
Postinumero:  98830, 98835, 98837, 98839 ja 98836
 www.ville-dumbea.nc 
Dumbéa on kaupunki ja kunta Ranskalle kuuluvassa Uuden-Kaledonian erityisyhteisössä. Kaupunki sijaitsee Province Sudissa juuri pääkaupunki Nouméan pohjoispuolella. Vuoden 2019 väestönlaskennan mukaan Dumbéassa on noin 35 900 asukasta.
Vuosien 1980–2016 tilastojen mukaan Dumbéassa on trooppinen ilmasto, lämpötilat ovat ympäri vuoden suhteellisen tasaisia ja pääasiassa välillä 17–29 °C. Joulu-maaliskuussa on kuumaa ja kesä-syyskuussa viileämpää mutta lämmintä. Sademäärät vaihtelevat paljon vuodenajan mukaan, tammi-maaliskuussa keskimääräinen kuukausittainen sadanta on yli 100 millimetriä ja elo-lokakuussa alle 50 millimetriä kuukaudessa.
Dumbéa on Uuden-Kaledonian toiseksi väkirikkain kunta. Vuoden 2014 väestönlaskennan mukaan kunnan 35 873 asukkaasta noin 77 prosenttia oli syntynyt Uudessa-Kaledoniassa, noin kahdeksan prosenttia Ranskan Polynesiassa tai Wallis ja Futunalla, noin 11 prosenttia muualla Ranskassa ja noin neljä prosenttia jossain muussa maassa. Noin 21 prosenttia kunnan väestöstä määritteli itsensä etnisesti eurooppalaiseksi, noin 27 prosenttia kanakiksi, noin 19 prosenttia wallisjafutunalaiseksi, noin 13 prosenttia useamman etnisen ryhmän sekoitukseksi ja noin 21 prosenttia joksikin muuksi tai jätti kertomatta.
Dumitru Axinte

| Dumitru Axinte> Henkilötiedot |
| --- | --- |
Syntynyt: 9. toukokuuta 1952 (ikä 72) Bukarest, Romania
Kansalaisuus:   Romania
Jääkiekkoilija
Pelipaikka:  hyökkääjä
Pituus:  171 cm
Paino:  77 kg
Pelaajaura
Pääsarjaura:  1970–1983
Seurat:  Dinamo București
Dumitru Axinte (s. 9. toukokuuta 1952 Bukarest) on romanialainen jääkiekkoilija, joka pelasi hyökkääjänä. Hän edusti Romanian pääsarjan Dinamo Bucureștia 14 kauden ajan. Axinte pelasi myös Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa kuusi ottelua tehoin 3+2=5 sekä Lake Placidin talviolympialaisten 1980 jääkiekkoturnauksessa viisi ottelua tehoin 0+1=1. Axinte edusti Romaniaa myös maailmanmestaruuskilpailuissa 1977, joissa hän pelasi kymmenen ottelua ja teki niissä tehot 3+0=3.
Främmestadin kirkko

| Främmestadin kirkko Främmestads kyrka |
| --- | --- |

Kirkkokunta:  Ruotsin kirkko
Hiippakunta:  Skaran hiippakunta
Seurakunta:  Främmestad-Bärebergs församling
Lisää rakennusartikkeleitaArkkitehtuurin teemasivulla
Främmestadin kirkko (ruots. Främmestads kyrka) on Ruotsissa Essungan kunnassa sijaitseva kirkkorakennus. Se on rakennettu vuosina 1775–1785. Sitä on kuitenkin muutettu ja laajennettu useita kertoja jälkikäteen. 300 metrin päässä sijaitsi aiemmin keskiaikainen kirkko, joka kävi pieneksi ja purettiin 1770-luvulla, jonka jälkeen nykyinen kirkko rakennettiin.
Aiheesta muualla

Kuvia tai muita tiedostoja aiheesta Främmestadin kirkko Wikimedia Commonsissa
Främmestads kyrka (Arkistoitu – Internet Archive) (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Främmestads kyrka
Käännös suomeksi
Dance Again... the Hits

| Dance Again> ..the Hits Jennifer Lopez |
| --- | --- | --- |

Kokoelmalevyn tiedot
 Äänitetty : 1998–2012
 Julkaistu: 17. heinäkuuta 2012
 Tuottaja(t): 7, Marc Anthony, Sean "Puffy" Combs, Emilio Estefan Jr., GoonRock, Irv Gotti, Kuk Harrell, Rich Harrison, Rodney Jerkins, Richie Jones, Jennifer Lopez, Dave McPherson, Troy Oliver, Poke & Tone, RedOne, Julio Reyes, Cory Rooney, Ron G., Kike Santander, Dave Scheuer, .Stargate, Ryan Tedder, Ric Wake
 Tyylilaji: dance, latin pop, R&B
 Kesto: 52.07
 Levy-yhtiö: Epic
Listasijoitukset
  Suomen virallinen lista: 16.
Jennifer Lopezin muut julkaisut
| Love? 2011 | Dance Again...the Hits 2012 | A.K.A. 2014 |
Singlet albumilta Dance Again...the Hits
 ”Dance Again” Julkaistu: 2. huhtikuuta 2012
Dance Again...the Hits on yhdysvaltalaisartisti Jennifer Lopezin kokoelma-albumi. Sen julkaisi Epic Records 17. heinäkuuta 2012 samaan aikaan kun hän käynnisti hänen ensimmäisen Dance Again World Tour-maailmankiertueen. Lopez oli aiemmin suunnitellut kokoelma-albumin tekoa vuonna 2009, mutta päätti sen sijaan käyttää tallennettua materiaalia hänen seitsemättä, Love?-studioalbumia varten, jonka julkaisi Island Records toukokuussa 2011 sen jälkeen kun hän erosi Epic Recordsista vuonna 2010. Kun Lopez veloitti levy-yhtiölle viimeisen albumin täyttääkseen hänen työsopimuksensa, hän aloitti uuden kokoelma-albumin teon marraskuussa 2011. Myöhemmin hän tuli epävarmaksi siitä, että haluaako hän työskennellä sovittujen suunnitelmien mukaisesti vai aikooko hän julkaista uuden studioalbumin, joista lopulta hän päätti valita ensimmäisen vaihtoehdon.
"Dance Again...the Hits" sisältää yksitoista ennenjulkaistua kappaletta ja kaksi uutta nauhoitetta: "Dance Again" ja "Goin' In". Albumin erikoisversio julkaistiin myös, sisältäen kolme lisättyä ennenjulkaistua kappaletta sekä DVD:n joka sisältää yksitoista valittua musiikivideota. Albumi sai pääosin positiivisia vastaanottoja musiikkikriitikoilta, jotka ylistivät sen kuvaavan hyvin Lopezin menestystä. Jotkut kriitikot ilmaisivat kuitenkin pettymyksensä siitä kun albumilta puuttuu useita onnistuneita singlejulkaisuja, mutta katsoivat tämän olevan ymmärrettävää siksi, koska hänellä on niin monta onnistunutta singlejulkaisua vuosien varrelta. "Dance Again...the Hits" oli kaupallisesti kohtalainen menestys, saavuttaen sijoituksia kymmenen parhaan joukossa neljällätoista sekä kahdenkymmenen parhaan joukossa kymmenessä kansallisella listalla.
Albumi ylsi parhaimmillaan Suomen virallisen listan sijalle 16.
Kappaleet

Dance Again – 3.57 (ft. Pitbull)
Goin' In – 4.09 (ft. Flo Rida)
I'm Into You – 3.20 (säv. ft. Lil Wayne)
On the Floor – 4.46 (ft. Pitbull)
Love Don't Cost a Thing – 3.42
If You Had My Love – 4.25
Waiting for Tonight – 4.06
Get Right – 3.51
Jenny from the Block – 3.09 (Track Masters Remix ft. Styles P. & Jadakiss)
I'm Real – 4.18 (Remix ft. Ja Rule)
Do It Well – 3.08
Ain't It Funny – 3.51 (Track Masters Remix ft. Styles P. & Jadakiss)
Feelin' So Good – 5.25 (Remix ft. Big Pun & Fat Joe)
Arviot

Allmusic:
Käännös suomeksi
Dirt Metal

| Dirt Metal Thunderstone |
| --- | --- | --- |

Studioalbumin tiedot
 Julkaistu: 9. syyskuuta 2009
 Tuottaja(t): Nino Laurenne
 Tyylilaji: power metal, heavy metal
 Kesto: 48.06
 Levy-yhtiö: Sony Music
Listasijoitukset
  Suomen virallinen lista: 19.
Thunderstonen muut julkaisut
| Evolution 4.0 2007 | Dirt Metal 2009 | Apocalypse Again 2016 |
Singlet albumilta Dirt Metal
 ”I, Almighty” Julkaistu: 29. heinäkuuta 2009
Dirt Metal on power metal -yhtye Thunderstonen viides studioalbumi.
Albumi debytoi Suomen virallisen listan sijalla 19.
Kappaleet

Rebirth – 0.39 (Instrumentaali)
I Almighty – 5.02
Dirt Metal – 3.59
Blood That I Bleed – 4.17
Star – 4.07
Ghosts of Youth – 5.05
Counting Hours – 4.27
Dodge the Bullet – 3.53
Deadlights – 3.38
At the Feet of Fools – 4.32
Suffering Song – 8.27
Kokoonpano

Rick Altzi – laulu
Nino Laurenne – kitara
Titus Hjelm – basso
Mirka Rantanen – rummut
Jukka Karinen – kosketinsoitin
Arvostelut

Angry Metal Guy:
Imperiumi.net: 7+/10
Soundi:
Aiheesta muualla

Dirt Metal Discogsissa. (englanniksi)
Albumi Dirt Metal Encyclopaedia Metallum -sivustolla (englanniksi)
Thunderstone
| --- | --- |
Albumit:   Thunderstone  The Burning  Tools of Destruction  Evolution 4.0  Dirt Metal  Apocalypse Again 
Singlet:   ”Virus”  ”Until We Touch the Burning Sun”  ”Tool of the Devil”  ”Forevermore” / ”Face in the Mirror”  ”10.000 Ways”  ”I, Almighty”  ”The Path”  ”Through the Pain”
Dawoud Rajiha

Dawoud Rajiha (arab. داود راجحة‎‎‎; 1947 – 18. heinäkuuta 2012) oli syyrialainen kenraali, joka nimitettiin Syyrian puolustusministeriksi elokuussa 2011. Hän kuoli turvallisuusviraston päämajalla Damaskoksessa tehdyssä pommi-iskussa, jossa kuolivat myös varapuolustusministeri Assef Shawkat (Bašar al-Assadin lanko), entinen puolustusministeri Hassan Turkomani ja turvallisuusviraston päällikkö Hisham Ikhtiar. Haavoittuneiden joukossa oli sisäministeri Mohammad al-Shaar. Vastuun iskusta ottivat sekä Syyrian vapaa armeija että Liwa al-Islam.
Rajiha valmistui Syyrian sotilasakatemiasta vuonna 1967. Hän toimi asevoimien henkilöstöpäällikkönä seitsemän vuoden ajan ja sai kenraalin arvon vuonna 2005. Keväällä 2012 Rajihaan kohdistettiin Yhdysvaltain ja Euroopan unionin taholta pakotteita, koska hänellä katsottiin olleen vastuuta hallituksen vastaisten mielenosoitusten tukahduttamisesta väkivalloin.
Assadin entisen neuvonantaja Ayman Abdel Nourin mukaan Rajihan toimiessa puolustusministerinä korkeampaa valtaa puolustusasioissa käytti todellisuudessa varapuolustusministeri Shawkat. Rajiha otettiin kristittynä hallitukseen, jotta valtionjohdosta välittyisi uskonnollinen moniarvoisuus.
Fréhel

| Fréhel (Frehel) |
| --- | --- |
 Saint-Hilairen kirkko
 vaakuna
 Fréhel
 Koordinaatit: 48°37′45″N, 2°21′53″W 
Valtio:  Ranska
Alue:  Bretagne
Departementti:  Côtes-d'Armor
Arrondissementti:  Dinan
Pinta-ala:  
 – Kokonaispinta-ala:  18,9 km²
Väkiluku (2017):  1 567 
 – Väestötiheys:  82 as./km²
Kunnan numero:  22179
 
 Kunnan kotisivut 
Infobox OKVirheellinen NIMI-arvo: 
Fréhel (bretoniksi Frehel) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla noin 36 kilometriä Dinanin kaupungista luoteeseen.
Sables d'Or Les Pins
Kunnan alueella sijaitsee lomakeskus Sables d'Or Les Pins, josta tosin osa sijaitsee naapurikunta Plurienin alueella. Sables d'Or Les Pinsin merenrantalomakohde on perustettu 1920-luvulla. Sen vetonaulana on yksi Bretagnen hienoimmista hiekkarannoista dyyneineen.
Aiheesta muualla

Kuvia tai muita tiedostoja aiheesta Fréhel Wikimedia Commonsissa
Frändeforsin piiri

| Frändeforsin piiri |
| --- | --- |
 Frändeforsin kirkko
 fiFrändeforsin piiri 
 58°29′46″N, 12°16′41″E 
Valtio:   Ruotsi
Maakunta:  Dalsland
Lääni:  Länsi-Götanmaan lääni
Kunta:  Vänersborgin kunta
Piirikoodi:  110004
Väestö
Väkiluku (2022):  3 491 
Frändeforsin piiri (ruots. Frändefors distrikt) sijaitsee Vänersborgin kunnassa Ruotsissa. Sen väkiluku on 3 491  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Vänersborgin kunnan piirit
Fuengirolan lahti

Fuengirolan lahti on suomalaisen taiteilijan Tuomas von Boehmin lyijykynäpiirros vuodelta 1957. Kooltaan piirros on 24,5×34,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmiin.
Fuengirolan lahti -piirroksessa on avaruutta ja pelkistystä. Von Boehm jätti yli puolet maalauksen yläosasta tyhjäksi taivasta kuvaamaan alaosan rannikkokaistaleen yläpuolelle. Tähän hän ääriviivoja piirtäen piirtää muutaman talon, muutaman jollan, tyhjän kapean niemenkärjen sekä kaukaisuuteen katoavan rantaviivan.
Von Boehm vietti talvikaudet Espanjan Fuengirolassa vuodesta 1952 alkaen. Tästä lähtien Espanjan kirkas valo ja hiekan vaaleat sävyt kirkkaine kontrasteineen vaikuttivat hänen työskentelyynsä.
Gjerden kirkko

| Gjerden kirkko Gjerde kyrkje |
| --- | --- |
 Kirkko vuonna 2008.
Sijainti:  Etne, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1676
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Gjerden kirkko (norj. Gjerde kyrkje) on Etnen kunnassa Vestlandin läänissä Norjassa sijaitseva puinen  pitkäkirkko vuodelta 1676.
Aiheesta muualla

Kuvia tai muita tiedostoja aiheesta Gjerden kirkko Wikimedia Commonsissa
George Jenkins

| George Jenkins> Henkilötiedot |
| --- | --- |
Syntynyt: 19. marraskuuta 1908 Baltimore, Maryland, Yhdysvallat
Kuollut: 6. huhtikuuta 2007 (98 vuotta) Santa Monica, Kalifornia
Kansalaisuus:  Yhdysvaltain
Ammatti:  elokuvalavastaja
Puoliso:  Phyllis Adams Jenkins
Lapset:  Jane Jenkins Dumais
George Jenkins (19. marraskuuta 1908 Baltimore, Maryland – 6. huhtikuuta 2007 Santa Monica, Kalifornia) oli yhdysvaltalainen elokuvalavastaja. Hän sai Oscar-palkinnon lavastuksestaan vuoden 1976 elokuvaan Presidentin miehet. Jenkins työskenteli kaikkiaan runsaassa 30 elokuvassa, joiden joukossa ovat muun muassa Parhaat vuodet (1946), Yksin pimeässä (1967), Arvosanametsästys (1973), Kiina-ilmiö (1979) ja Sofien valinta (1982). Elokuvien ohella Jenkins toimi myös Broadwaylla.
Aiheesta muualla

George Jenkins Elonetissä.
George Jenkins Internet Movie Databasessa. (englanniksi)